Diari Oficial de la Generalitat Valenciana


Sumari del DOGV 338, del 07-02-1986 (1986/805700)

REIAL DECRET 2633/1985, de 20 de novembre, sobre traspàs de serveis de l'Administració de l'Estat a la Comunitat Valenciana en matèria d'Universitats.
------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/11/20/2633/dof/vci/html**

### Dades del document

Número de DOGV
:   338

Data del DOGV
:   07-02-1986

Secció del DOGV
:   DISPOSICIONS GENERALS

Número del document
:   1986/805700


Data del document
:   20-11-1985

Organisme emissor
:   Presidència del Govern

Tipus de document
:   Reial decret

Anàlisi jurídica

Reial Decret 2633/1985, de 20 de novembre, sobre traspàs de serveis de l'Administració de l'Estat a la Comunitat Valenciana en matèria d'Universitats.  
L?Estatut d?Autonomia de la Comunitat Valenciana, apro-vat per Llei Orgànica 5/1982, d'1 de juliol, i completat per la Llei Orgànica 12/1982, de 10 d?agost, de Transferències a la Comunitat Valenciana de competències en matèria de titularitat estatal, estableix en l'article 35 la competència plena de la Generalitat Valenciana en la regulació i administració de l?ensenyament en tota l?extensió, nivells i graus, modalitats i especialitats, en l?àmbit de les seues competències, sense perjudici del que disposa l'article 27 de la Constitució i Lleis orgàniques que el despleguen, de les facultats que atribueix a l?Estat el número 30 de l?apartat 1 de l'article 149 de la Cons-titució, i de l?alta inspecció necessària per al seu compliment i garantia.  
Reunida la Comissió Mixta prevista en la disposició transitòria quarta de l?Estatut per a la Comunitat Valenciana, adoptà en reunió del dia 30 de juliol de 1985, l?acord la virtualitat pràctica del qual demana l?aprovació corresponent pel Govern, mitjançant Reial Decret.  
En atenció d?aquests motius, a proposta dels Ministres d'Educació i d?Administració Territorial, i amb la deliberació prèvia del Consell de Ministres, en la reunió del dia 20 de novembre de 1985,  
DECRETE:  
Article 1r  
S?aprova l?acord adoptat per la Comissió Mixta, prevista en la disposició transitòria quarta de l?Estatut d?Autonomia, de data 30 de juliol de 1985, sobre traspàs a la Comunitat Valenciana dels serveis i de les institucions i dels mitjans personals, materials i pressupostaris de l'Administració de l?Estat, relatiu a les competències que en matèria d'Universitats corresponen a la Comunitat Valenciana.  
Article 2n  
En conseqüència, queden traspassats a la Comunitat Va-lenciana els serveis i institucions i els béns, drets i les obligacions, així com el personal i els crèdits pressupostaris que figuren en les relacions números 1, 2 i 3, adjuntes al propi acord de la Comissió Mixta indicada que figura com annex d?aquest Reial Decret, en els termes i les condicions que s'hi especifiquen.  
Article 3r  
Els traspassos a què fa referència aquest Reial Decret tindran efectivitat a partir del dia 31 de desembre de 1985, assenyalat en l?acord de la Comissió Mixta, i en aquests efectes seran convalidats tots els actes administratius dictats pel Ministeri d'Educació i Ciència fins la data de publicació d'aquest Reial Decret.  
Article 4t  
Aquest Reial Decret serà publicat simultàniament en el Boletín Oficial del Estado i en el Diari Oficial de la Generalitat Valenciana, i assolirà la vigència a partir de la publicació.  
Donat a Madrid, el 10 de novembre de 1985.  
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
La Sra. Concepción Tobarra Sánchez i la Sra. Maria Blanca Blanquer i Prats, Secretàries de la Comissió Mixta de Transferències Administració de l?Estat-Generalitat Valenciana,  
CERTIFIQUEN:  
Que en la sessió plenària de la Comissió, celebrada el dia 30 de juliol de 1985, s'hi adoptà acord sobre traspàs a la Comunitat Valenciana dels serveis i de les institucions i mitjans personals, materials i pressupostaris de l?Administració de l'Estat en matèria d'Universitats.  
A) Referència a normes constitucionals estatutàries i legals en què s?empara la transferència.  
La Constitució, en l'article 149.3, estableix que les matèries no atribuïdes expressament a l?Estat podran correspondre a les Comunitats Autònomes en virtut dels Estatuts respectius.  
Per la seua part, l?Estatut d?Autonomia de la Comunitat Valenciana, aprovat per Llei orgànica 5/1982 de 10 d?agost i complementat per la Llei orgànica 12/1982 de 10 d?agost, estableix en l'article 35 que correspon a la Comunitat Autònoma la competència plena en la regulació i administració de l?ensenyament en tota la seua extensió, els nivells i graus, les modalitats i especialitats a l?àmbit de les seues competències, sense perjudici del que disposa l'article 27 de la Constitució i Lleis orgàniques que el despleguen de les facultats que atribueix a l?Estat el núm. 30 de l?apartat 1 de l'article 149 de la Constitució, i de l?alta inspecció necessària per a la garantia i el seu compliment.  
La Llei orgànica 11/1983, de 25 d?agost, de Reforma Universitária, especifica les competències que corresponen a les Comunitats Autònomes en relació a les Universitats.  
En conseqüència, s?escau formalitzar l'Acord sobre traspàs de serveis en la matèria indicada a la Comunitat Valenciana.  
B) Competències i funcions que assumeix la Comunitat Autònoma i identificació dels serveis i institucions que es traspassen.  
1. Es traspassen a la Comunitat Valenciana les Universitats de València Literària, València Politècnica i d?Alacant.  
2. La Comunitat Autònoma assumeix les funcions i competències reconegudes en la Llei de Reforma Universitària a les Comunitats Autònomes i, en particular, les següents:  
a) La creació, supressió, adscripció i integració, segons corresponga, de les Facultats, Escoles Tècniques, Escoles Universitàries, els Instituts Universitaris, Col·legis Universitaris, Col·legis Majors, així com altres Centres Universitaris, la creació dels quals no corresponga a la Universitat.  
b) El registre, reconeixement i la tutela de fundacions docents universitàries que estiguen domiciliades a la Comunitat Valenciana i despleguen les seues funcions principalment en aquesta.  
c) La gestió de beques i ajudes a l?estudi universitari, incloses en els plans d'inversions de l?extingit Institut Nacional d?Assistència i Promoció de l?Estudiant, d'acord amb els criteris establerts per l'Administració de l?Estat.  
d) La gestió de les exempcions parcials o totals del pagament de taxes acadèmiques acordades per l?Estat.  
C) Competències, serveis i funcions que es reserva l?Administració de l'Estat.  
L?Administració de l?Estat es reserva les competències, els serveis i les funcions que li reconeix la Constitució i les Lleis orgàniques i les següents en particular:  
a) Les condicions bàsiques que garantesquen la igualtat de tots els espanyols en l?exercici dels seus drets i deures en matèria d?educació segons l'article 149.1.1a. de la Constitució.  
b) La regulació de les condicions per a l?obtenció, expedició i homologació de títols acadèmics i professionals vàlids; en tot el territori espanyol, així com la determinació dels efectes acadèmics i professionals d?aquestos.  
c) Els continguts en la Llei de Reforma Universitària.  
D) Funcions en què han de concorrer l?Administració de l?Estat i la Comunitat Valenciana.  
La Comunitat Valenciana facilitarà a l'Administració de l?Estat informació estadística sobre l?exercici de les funcions transferides, seguint la metodologia existent o la que, si fa al cas, l'Administració de l?Estat establesca, de forma que quede garantitzada la coordinació i integració amb la resta de la informació elaborada sobre les mateixes matèries. Hom mantindran bancs de dades de personal, centres, recursos, costs i documentació d'utilització conjunta per a assegurar la més completa cooperació en la matèria.  
E) Bens, drets i obligacions que es traspassen.  
1. La Comunitat Autònoma se subroga en els contractes d?obres en curs d'execució, així com en els drets i obligacions derivats d'aquests, corresponents a adjudicacions no descentralitzades en Universitats fins l?assumpció de les susdites funcions per part d?aquestes.  
L?Administració de l?Estat garantirà el finançament d?aquestos i de tota possible incidència que modifique el seu cost, fins l?assumpció de les competències susdites, i en tot cas, fins el 31 de desembre de 1987.  
2. Els bens de titularitat estatal que es detallen en la relació adjunta núm. 1, estan adscrits actualment a les Universitats de València Literària, València Politècnica i d'Alacant, i en efectes al compliment dels seus fins, es traspassen amb caràcter transitori a la Comunitat Valenciana fins que no es produesca l'assumpció de la titularitat d?aquestos per part de les dites Universitats.  
F) Personal adscrit als serveis i institucions que es traspassen.  
1. Hom transfereix ala Comunitat Autònoma en les condicions assenyalades en la legislació vigent, el personal del Ministeri d'Educació i Ciència i dels seus Organismes Autònoms adscrits als referits serveis que es traspassen o, en el seu defecte, les dotacions que hi corresponguen.  
2. En la relació adjunta núm. 2 es recull el personal no docent de les Universitats que, malgrat no ser objecte de traspàs, es relaciona a efectes de la determinació de la subvenció de la Comunitat Valenciana a les Universitats.  
3. En la relació adjunta núm. 3, es detalla el personal docent de les Universitats que, malgrat no ser objecte de traspàs, es relaciona a efectes de la determinació de la subvenció de la Comunitat Valenciana a les Universitats i del que disposa l'apartat H.3.9.  
G) Llocs de treball vacants.  
Els llocs de treball vacants que es traspassen amb dotació pressupostària es detallen al final de les relacions núm. 2 i núm. 3.  
H) Valoració definitiva de les càrregues financeres dels serveis traspassats.  
H.1. El cost efectiu que, segons el Pressupost de despeses de l'Estat per a 1985, correspon als serveis i institucions que es traspassen a la Comunitat Autònoma, s'eleva amb caràcter definitiu a 7.957.660.676 pessetes, segons detall que figura en la relació adjunta núm. 4.  
Aquesta valoració es fa, per una banda, als efectes de la determinació de la subvenció anual prevista en la LRU, i per una altra, a efectes de determinació del percentatge de participació en els ingressos de l'Estat.  
H.2. L?Administració de l'Estat transferirà a la Comunitat Valenciana els crèdits necessaris per a la compensació de l'exempció o reducció de les fases acordades per aquesta.  
H.3. L?Administració de l'Estat transferirà a la Comunitat Valenciana els crèdits, que seran tinguts en compte a efectes del càlcul del percentatge de participació en els ingressos de l'Estat, necessaris per a dur a terme la progresiva adeqüació i ampliació de les plantilles actuals de les Universitats Valencianes, fins cobrir la plantilla de professors i ajudants.  
H.4. L?Administració de l'Estat transferirà així mateix a la Comunitat Valenciana els crèdits necessaris per a dur a terme la integració dels Col·legis Universitaris adscrits a les Universitats valencianes amb anterioritat a l'entrada en vigor de la Llei de Reforma Universitària i que així ho sol·liciten, prèvia signatura per part d'aquesta Administració del conveni corresponent. Els dits crèdits es tindran en compte a efectes del càlcul de percentatge de participació en els ingressos de l'Estat.  
Les possibles diferències que es produesquen durant el període transitori, a què es refereix el paràgraf anterior, respecte al finançament dels serveis transferits, seran objecte de regularització al tancament de cada exercici econòmic mitjançant la presentació de les comptes i els estats justificatius corresponents davant una Comissió de Liquidació, que es constituirà en el Ministeri d'Economia i Hisenda.  
I) Documentació i expedients dels serveis que es traspassen.  
El lliurament de la documentació i els expedients dels serveis traspassats es realitzarà en el termini d'un mes a partir de l'entrada en vigor del Reial Decret pel qual s?efectua el traspàs dels Centres de l?Administració de l'Estat a la Comunitat Valenciana.  
J) Data d?efectivitat de les transferències.  
Els traspassos de mitjans objecte d'aquest acord tindran efectivitat a partir del 31 de desembre de 1985.  
I perquè així conste, s'expedeix aquesta certificació a Madrid, a 30 de juliol de 1985.-Els Secretaris de la Comissió Mixta, Conpción Tobarra Sánchez i Maria Blanca Blanquer i Prats.  
Veure imatge


Còpia Permalink ELI